section_heading: Drugi svjetski rat
paragraph_text: Vlastita posada je potopila "Savu" 12. travnja 1941. u zemunskoj luci kako ne bi pala u ruke Nijemcima. 1942. uz pomoć njemačkih inženjeraca izvađena je i uključena u riječnu flotu Ratne mornarice NDH pod imenom Sava. Uključena je u sastav flotile u Slavonskom Brodu. Bila je uglavnom usidrena na Savi u Slavonskom Brodu tijekom 1943. i 1944. "Sava" je patrolirala Savom štiteći konvoje koji su opskrbljivali njemačke postrojbe duž Save. U noći na 9. rujna 1944., posada monitora "Sava" je, dok su časnici spavali u gradu, otplovila do bosanske obale (nekih 2 km nizvodno), napustila i potopila brod, te se priključila partizanima u Bosni.